CELEX: 32005R1005
Language: lv
Date: 2005-06-30 00:00:00
Title: Komisijas Regula (EK) Nr. 1005/2005 (2005. gada 30. jūnijs), ar ko 2005./2006. tirdzniecības gadam nosaka atvasinātās intervences cenas baltajam cukuram

1.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 170/25
            
         KOMISIJAS REGULA (EK) Nr. 1005/2005
   (2005. gada 30. jūnijs),
   ar ko 2005./2006. tirdzniecības gadam nosaka atvasinātās intervences cenas baltajam cukuram
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2001. gada 19. jūnija Regulu (EK) Nr. 1260/2001 par cukura nozares tirgus kopējo organizāciju (1), un jo īpaši tās 2. panta 4. punktu,
   tā kā:
   
               (1)
            
            
               Regulas (EK) Nr. 1260/2001 2. panta 1. punkta a) apakšpunktā 2001./2002. līdz 2005./2006. tirdzniecības gadam noteikta intervences cena baltajam cukuram 631,9 euro par tonnu apmērā, kas ir derīga bezdeficīta apgabalos.
            
         
               (2)
            
            
               Minētās regulas 2. panta 1. punkta b) apakšpunktā paredzēta atvasinātā intervences cena baltajam cukuram, kas ik gadus jānosaka ikvienam deficīta apgabalam. Lai noteiktu šo cenu, ir jāņem vērā cukura cenas atšķirības reģionos, kuras var pieņemt, ja ir normāla raža un cukura aprite ir brīva, ievērojot dabiskos tirgus cenas veidošanās apstākļus un pieredzi, kas gūta, pārvadājot cukuru no pārpalikumu apgabaliem uz deficīta apgabaliem.
            
         
               (3)
            
            
               Lai konstatētu deficīta situāciju kādā apgabalā, nosakot pieejamos produkcijas daudzumus, ir jāanalizē dalībvalstu paziņotie dati, kuri attiecas uz kārtējo tirdzniecības gadu, patēriņa tendenču novērtējumu un perspektīvām nākamajam tirdzniecības gadam. Tāpēc par deficīta apgabalu uzskatāms tikai tāds apgabals, kura analīzē pārliecinoši atklājas deficīta rašanās iespēja.
            
         
               (4)
            
            
               Uz šā pamata var paredzēt deficīta situāciju Spānijas, Īrijas, Apvienotās Karalistes, Portugāles un Somijas ražošanas zonās.
            
         
               (5)
            
            
               Šajā regulā paredzētie pasākumi ir saskaņā ar Cukura pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Kopienas deficīta apgabalos ir noteikta šāda atvasinātā baltā cukura intervences cena 2005./2006. tirdzniecības gadam:
   
               a)
            
            
               648,80 euro par tonnu visos Spānijas apgabalos;
            
         
               b)
            
            
               646,50 euro par tonnu visos Īrijas un Apvienotās Karalistes apgabalos;
            
         
               c)
            
            
               646,50 euro par tonnu visos Portugāles apgabalos;
            
         
               d)
            
            
               646,50 euro par tonnu visos Somijas apgabalos.
            
         2. pants
   Šī regula stājas spēkā 2005. gada 1. jūlijā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 30. jūnijā
      
         
            Komisijas vārdā —
         
         
            Komisijas locekle
         
         Mariann FISCHER BOEL
      
   
   
      (1)  OV L 178, 30.6.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 39/2004 (OV L 6, 10.1.2004., 16. lpp.).